Κεφαλόβρυσο Ευρυτανίας

Το Κεφαλόβρυσο είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας. Βρίσκεται στα Ευρυτανικά Άγραφα σε υψόμετρο 890 μέτρα και τις νότιες πλαγιές της κορυφής Φούρκα (υψομ. 1.567 μ.) σε απόσταση 62 χλμ. ΒΔ. από το Καρπενήσι και 24 χλμ. Β. από το Κερασοχώρι (έδρα δήμου). Βόρεια είναι το Μοναστηράκι και ανατολικά ο Αγραφιώτης ποταμός και το ιδιωτικό δάσος Βαρβαδιάδας ή Κατσίφου. Το χωριό αναφέρεται από την εποχή της τουρκοκρατίας και μετά την απελευθέρωση με το παλιό της όνομα Σύχνικο το 1836 να προσαρτάται στον τότε δήμο Κυφαίων. Το 1962 με το ΦΕΚ 210Α - 13/12/1962 μετονομάστηκε σε Κεφαλόβρυσο. Σύμφωνα με το σχέδιο Καλλικράτης μαζί με το Μοναστηράκι αποτελούν την τοπική κοινότητα Μοναστηρακίου που ανήκει στη δημοτική ενότητα Αγράφων του Δήμου Αγράφων και σύμφωνα με την απογραφή 2011 έχει πληθυσμό 30 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10661 (σελ. 187 του pdf)

 Εξωτερικοί σύνδεσμοι 
 Φωτογραφίες από το Κεφαλόβρυσο στον ιστότοπο https://www.technovision.gr/evrytania/HomePage.htm

 Σημείωση 
Στην Ευρυτανία και κοντά στο Καρπενήσι υπάρχει η τοποθεσία / πάρκο Κεφαλόβρυσο όπου έγινε η ομώνυμη μάχη το 1823.

Παραπομπές

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων